OpenLLM-France/wikimedia huggingface dataset:
# Màlik Dinar

Màlik Dinar (? - 1195) fou un dels caps oghuz que va aconseguir el poder al Gran Khorasan a la mort del sultà Sanjar (1157). Enfrontat al xa de Coràsmia, va haver d'abandonar el seu domini i es va retirar al Kirman on va saber aprofitar les lluites civils. El 1185/1186 va arribar al país (a Rawar i Khabis), amb 80 homes i es va unir als oghuz locals a Narmashir; els 300 homes enviats des de la capital Bardsir no es van atrevir a lluitar i Màlik Dinar es va establir al districte de Djiruft i es va proclamar sobirà fent pronunciar la khutba al seu nom i encunyant moneda. El juliol o agost de 1186 es va dirigir a Bardsir però com que no hi havia pastures va desistir, però el 1187 hi va tornar. La ciutat es va rendir l'11 de setembre de 1187. Durant dos anys va estendre el seu poder i va reduir els focus de resistència; es va dirigir al sud va ocupar Manudjan, va cobrar tribut (100 dinars) al senyor d'Hormuz i va cobrar impostos al Makran. Un emir de nom Sabik Ali, s'havia fet independent a Bam, però es va sotmetre el 1192. Malik Dinar va morir el 1195 i el va succeir el seu fill Farrukhsiyar que en pocs mesos va dilapidar el tresor acumulat pel seu pare i va morir el 1196 després de demanar ajut al xa de Coràsmia per assentar el seu poder. Els amirs estaven en desacord sobre que fer i els soldats oghuz tornaven a dedicar-se al saqueig. La situació era confosa, no manava ningú i manaven tots.

## Bibliografia

* Muhammad ibn Ibrahim, Histoire des Seljoucides de Kirman, ed. Th. Houtsma, 1886.
# Robin Reed

Robin Reed (Pettigrew, 20 d'octubre de 1899 - Salem, 20 de desembre de 1978) va ser un lluitador estatunidenc, especialista en lluita lliure, que va competir durant la dècada de 1920. Durant la seva carrera esportiva mai va perdre cap combat, fos o no oficial i en qualsevol categoria.
Nascut a Arkansas, el seu primer contacte amb la llita fou a Portland. Estudià a l'Oregon State University i guanyà els títols de l'AAU de 1921, 1922 i 1924.
El 1924 va prendre part en els Jocs Olímpics de París, on guanyà la medalla d'or en la competició del pes ploma del programa de lluita. En la final va superar al seu company d'equip i d'universitat Chester Newton.
En tornar de París es retirà de la lluita amateur i poc després passà a exercir d'entrenador de l'equip de lluita de l'Oregon State University, amb qui guanyà el campionat nacional d'AAU de 1926.
Entre finals de 1926 i durant 10 anys va fer de lluitador professional. El 1978 fou incorporat al National Wrestling Hall of Fame el 1978.

## Referències

* 1 2 «Robin Reed Olympic Results». sports-reference.com. Arxivat de l'original el 17 d’abril 2020. [Consulta: 6 setembre 2018].
* ↑ Reed, Robin L. a hickoksports.com
# Gesegnet ist die Zuversicht, BWV Anh. 1

Gesegnet ist die Zuversicht, BWV Anh. 1 (Feliç és la confiança) és una cantata per al setè diumenge després de la Trinitat de Georg Philipp Telemann atribuïda a Bach. Estrenada el 12 de febrer de 1725, fou composta per a les quatre veus, dues flautes travesseres, dos violins i baix continu, sobre un text d'Erdmann Neumeister basat en el Salm 34; s'ha perdut la musica.

## Referències

* ↑ Bach Cantatas Website

## Bibliografia

* Alfred Dürr. “The Cantatas of J. S. Bach”. Oxford University Press, Oxford, 2005.

## Enllaços externs

* Bach Cantatas Website
# Sindicat (Palau-solità i Plegamans)

Sindicat és una obra de Palau-solità i Plegamans (Vallès Occidental) inclosa a l'Inventari del Patrimoni Arquitectònic de Catalunya.

## Descripció

És una casa de planta rectangular amb teulada a dues vessants. El coronament de la façana i de les finestres és mixtilini. En la façana lateral, per sobre de les finestres, s'obren petites finestres circulars.

## Història

El 1916 va néixer el Sindicat Agrícola amb l'objectiu de facilitar als pagesos l'adquisició d'adobs a bon preu i aconseguir facilitats de pagament. Gràcies al moviment econòmic el Sindicat va arribar fins i tot a tenir una "Caja Rural". Actualment es coneix com la Cooperativa Agrícola.

## Referències

* 1 2 «Sindicat». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 14 setembre 2016].
# Robyn Grey-Gardner

Robyn Grey-Gardner (valor desconegut, 6 de setembre de 1964) és una ex-remadora australiana que va competir durant la dècada de 1980.
El 1984 va prendre part en els Jocs Olímpics de Los Angeles, on guanyà la medalla de bronze en la competició del quatre amb timoner del programa de rem. Formà equip amb Karen Brancourt, Margot Foster, Susan Chapman i Susan Lee. En el seu palmarès també destaquen una medalla d'or i una de plata als Jocs de la Commonwealth.

## Referències

* ↑ «Robyn Grey-Gardner Olympic Results». sports-reference.com. Arxivat de l'original el 18 d’abril 2020. [Consulta: 19 octubre 2019].
* ↑ «1986 Commonwealth Games». Arxivat de l'original el 2018-04-28. [Consulta: 19 octubre 2019].
* ↑ Fitxa a worldrowing.com FISA
# Rodica Frîntu

Rodica Frîntu (valor desconegut, 29 de març de 1960) és una exremadora romanesa que va competir durant les dècades de 1970 i 1980.
El 1980 va prendre part en els Jocs Olímpics de Moscou, on guanyà la medalla de bronze en la competició del vuit amb timoner del programa de rem. En el seu palmarès també destaca una medalla de bronze al Campionat del món de rem de 1981.

## Referències

* ↑ «Rodica Frîntu Olympic Results». sports-reference.com. Arxivat de l'original el 18 d'abril 2020. [Consulta: 11 octubre 2019].
* ↑ Rudern – Weltmeisterschaften – Achter – Damen. sport-komplett.de
* ↑ «Fitxa a worldrowing.com». Arxivat de l'original el 2021-01-11. [Consulta: 10 gener 2021].
# Roelof Klein

Roelof Klein (Lemmer, De Fryske Marren, Frísia, 7 de juny de 1877 – Montclair, Nova Jersey, Estats Units, 13 de febrer de 1960) va ser un remer neerlandès que va competir cavall del segle xix i el segle xx.
El 1900 va prendre part en els Jocs Olímpics de París, on guanyà dues medalles, una d'or i una de bronze, del programa de rem formant part de l'equip Minerva Amsterdam. La medalla l'or l'aconseguí en la prova de dos amb timoner, formant equip amb François Brandt i Hermanus Brockmann, tot i que aquest darrer fou substituït en la final per un jove francès del qual es desconeix el nom. Aquesta fou la primera medalla d'or neerlandesa en uns Jocs Olímpics. Posteriorment guanyà la medalla de bronze en el vuit amb timoner.
Estudiant d'enginyeria mecànica a Delft, un cop llicenciat començà a treballar a l'estranger per a la petroliera Shell, i va emigrar als Estats Units el 1910, país on morí el 1960.

## Referències

* 1 2 3 «Roelof Klein Olympic Results». sports-reference.com. Arxivat de l'original el 14 de novembre 2012. [Consulta: 19 setembre 2015].
# Rolf Fäs

Rolf Fäs (Schöftland, 18 d'octubre de 1916 - 24 d'octubre de 1983) fou un jugador d'handbol suís que va competir durant la dècada de 1930.
El 1936 va prendre part en els Jocs Olímpics de Berlín, on guanyà la medalla de bronze en la competició d'handbol.

## Referències

* ↑ «Rolf Faes Olympic Results». sports-reference.com. Arxivat de l'original el 23 de setembre 2013. [Consulta: 14 desembre 2018].
# Rolf Spring

Rolf Spring (19 de març de 1917 - 2005) fou un remer suís que va competir durant la dècada de 1930.
El 1936 va prendre part en els Jocs Olímpics de Berlín, on disputà tres proves del programa de rem, sempre com a timoner. Guanyà la medalla de plata en el quatre amb timoner, formant equip amb Hermann Betschart, Hans Homberger, Alex Homberger i Karl Schmid; mentre en el dos amb timoner fou cinquè i en el vuit amb timoner sisè.

## Referències

* ↑ «Rolf Spring Olympic Results». sports-reference.com. Arxivat de l'original el 18 d’abril 2020. [Consulta: 30 maig 2019].
# Roman Brener

Roman Brener (Zaporíjia, 1 de gener de 1932 - 1991) fou un saltador soviètic que va competir durant les dècades de 1950 i 1960.
El 1952 va prendre part en els Jocs Olímpics d'Estiu de Hèlsinki, on va disputar dues proves del programa de salts. Fou cinquè en la prova del trampolí de 3 metres i vuitè en el de palanca. Quatre anys més tard, als Jocs de Melbourne, tornà a disputar les dues proves del programa de salts. Fou cinquè en la prova del salt de palanca i sisè en el de trampolí de 3 metres.
En el seu palmarès destaquen dues medalles d'or i una de bronze en les proves de salts del Campionat d'Europa de natació de 1954 i 1958. També guanyà vuit campionats nacionals de trampolí (1950-1954 i 1958-1960) i dos de palanca (1951, 1962).

## Referències

* ↑ Roman Brener a Sports Reference (arxivat)
* ↑ «European Swimming Championships (Men)». [Consulta: 28 juliol 2020].
* ↑ БРЕНЕР Роман Борисович (СССР) Arxivat 2016-03-03 a Wayback Machine.. sportbiography.ru
# Roman Steinberg

Roman Steinberg (Massu Rural Municipality, 5 d'abril de 1900 - Tallinn, 20 de maig de 1939) va ser un lluitador estonià, especialista en lluita grecoromana, que va competir durant la dècada de 1920.
El 1924 va prendre part en els Jocs Olímpics de París, on va guanyar la medalla de bronze en la competició del pes mitjà del programa de lluita grecoromana.

## Referències

* ↑ «Roman Steinberg Olympic Results». sports-reference.com. Arxivat de l'original el 2010-02-01. [Consulta: 12 març 2017].
# Romy Saalfeld

Romy Saalfeld (Weißenfels, 14 de desembre de 1960) és una ex-remadora alemanya que va competir sota bandera de la República Democràtica Alemanya durant les dècades de 1970 i 1980.
El 1980 va prendre part en els Jocs Olímpics de Moscou, on guanyà la medalla d'or en la competició de quatre amb timoner del programa de rem. Formà equip amb Silvia Fröhlich, Ramona Kapheim, Angelika Noack i Kirsten Wenzel. En el seu palmarès també destaca una medalla d'or al Campionat del món de rem.

## Referències

* ↑ «Romy SAALFELD» (en anglès). Olympic.org. The International Olympic Committee, 15-06-2016. [Consulta: 18 octubre 2020].
* ↑ «Romy Saalfeld Olympic Results». sports-reference.com. Arxivat de l'original el 18 d’abril 2020. [Consulta: 18 octubre 2019].
* ↑ Fitxa a worldrowing.com FISA
# Rudolf Wirz

Rudolf Wirz (Suïssa, 28 de gener de 1918 - 5 de novembre de 1988) fou un jugador d'handbol suís que va competir durant la dècada de 1930.
El 1936 va prendre part en els Jocs Olímpics de Berlín, on guanyà la medalla de bronze en la competició d'handbol.

## Referències

* ↑ «Rudolf Wirz Olympic Results». sports-reference.com. Arxivat de l'original el 16 de desembre 2012. [Consulta: 14 desembre 2018].
# Rupert Weinstabl

Rupert Weinstabl (Leopoldsdorf, 20 de novembre de 1911 - 7 de setembre de 1953) fou un piragüista austríac que va competir durant la dècada de 1930.
El 1936 va prendre part en els Jocs Olímpics de Berlín, on disputà dues proves del programa de piragüisme. Fent parella amb Karl Proisl, guanyà la medalla de plata en la competició del C-2 1.000 metres i la de bronze en la de C-2 10.000 metres.
En el seu palmarès també destaquen dues medalles, una d'or i una de plata al Campionat del món en aigües tranquil·les de 1938.

## Referències

* 1 2 «Rupert Weinstabl Olympic Results». sports-reference.com. Arxivat de l'original el 17 d’abril 2020. [Consulta: 27 desembre 2018].
# Ruth Halbsguth

Ruth Halbsguth (Eckernförde, 9 de desembre de 1916 - Eckernförde, 12 d'octubre de 2003) va ser una nedadora alemanya que va competir durant la dècada de 1930.
El 1934 guanyà la medalla de plata en els 4×100 metres lliures del Campionat d'Europa de natació de Magdeburg. Dos anys més tard, als Jocs Olímpics de Berlín, guanyà la medalla de plata en la competició dels 4×100 metres lliures del programa de natació. Formà equip amb Leni Lohmar, Ingeborg Schmitz i Gisela Arendt.

## Referències

* 1 2 «Ruth Halbsguth Olympic Results». sports-reference.com. Arxivat de l'original el 13 de desembre 2012. [Consulta: 8 novembre 2019].
# Råsunda IP

Råsunda IP va ser un camp de futbol que es trobava a Solna, al nord de la ciutat d'Estocolm. Era l'estadi de l'AIK Solna abans de la construcció de l'estadi Råsunda. Va ser construït el 1910 i enderrocat el 1937, quan es Råsunda Stadium fou construït en el mateix emplaçament.
El 1912 va ser una de les seus de la competició de futbol dels Jocs Olímpics d'Estocolm.

## Referències

* ↑ «Råsunda». svenskfotboll.se. [Consulta: 16 desembre 2011].
* ↑ «Football at the 1912 Stockholm Summer Games». sports-reference.com. Arxivat de l'original el 2010-01-23. [Consulta: 30 març 2017].
* ↑ 1912 Summer Olympics official report. Arxivat 2008-04-10 a Wayback Machine. p. 221. - consulta 6 febrer 2013.
# Sarah English

Sarah English (27 de novembre de 1955) va ser una jugadora d'hoquei sobre herba zimbabuesa que va competir durant la dècada de 1970.
El 1980 va prendre part en els Jocs Olímpics de Moscou, on guanyà la medalla d'or en la competició d'hoquei sobre herba.

## Referències

* ↑ «Sarah English Olympic Results». sports-reference.com. Arxivat de l'original el 18 d'abril 2020. [Consulta: 15 juny 2019].
# Saúl Calandra

Saúl Calandra (La Plata, 22 d'octubre de 1904 - 14 de maig de 1973) fou un futbolista argentí, que jugava de migcampista, que va competir durant la dècada de 1920.
El 1928 va prendre part en els Jocs Olímpics d'Amsterdam, on guanyà la medalla de plata en la competició de futbol. A nivell de clubs jugà a l'Estudiantes La Plata entre 1922 i 1929.

## Referències

* ↑ «Saúl Calandra Olympic Results». sports-reference.com. Arxivat de l'original el 1 de setembre 2011. [Consulta: 6 gener 2019].
# Sebastian Earl

Sebastian Earl (Tonbridge, Kent, 2 de gener de 1900 - Winchester, Hampshire, 14 d'agost de 1983) va ser un remer anglès que va competir a començaments del segle xx.
Estudià a la Universitat d'Oxford, on va destacar com a remer. El 1920 va prendre part en els Jocs Olímpics d'Anvers, on va guanyar la medalla de plata en la prova del vuit amb timoner del programa de rem.
El 1921 i 1922 va formar part de la tripulació d'Oxford a la Regata Oxford-Cambridge.

## Referències

* ↑ «Sebastian Earl Olympic Results». sports-reference.com. Arxivat de l'original el 18 d’abril 2020. [Consulta: 14 octubre 2017].
# Sheila Lerwill

Sheila Lerwill (Londres, 16 d'agost de 1928) és una exatleta anglesa, especialista en el salt d'alçada, que va competir durant la dècada de 1950.
El 1952 va prendre part en els Jocs Olímpics de Hèlsinki, on va guanyar la medalla de bronze en la prova del salt d'alçada del programa d'atletisme.
En el seu palmarès també destaca la medalla d'or en el salt d'alçada al Campionat d'Europa d'atletisme de 1950. El 1951 aconseguí el rècord del món de l'especialitat amb un millor salt de 1m 72 cm.

## Millors marques

* Salt de llargada. 1m 72 cm (1951)

## Referències

* 1 2 «Sheila Lerwill Olympic Results». sports-reference.com. Arxivat de l'original el 18 d’abril 2009. [Consulta: 17 novembre 2019].
* 1 2 Fitxa a trackfield.brinkster.net
# Shozo Makino

Shozo Makino (japonès: 牧野 正蔵) (prefectura de Shizuoka, 15 de maig de 1915 - 12 de febrer de 1987) va ser un nedador japonès que va competir entre 1929 i 1941.
El 1932 va prendre part en els Jocs Olímpics de Los Angeles, on va guanyar la medalla de plata en els 1.500 metres lliures del programa de natació. Quatre anys més tard, als Jocs de Berlín, guanyà la medalla de bronze en la 400 metres lliures.
Estudià a la Universitat de Waseda. En el seu palmarès hi ha diversos rècords nacionals i del món, així com sis campionats de l'NCAA i vuit de l'AAU. El 1991 fou incorporat a l'International Swimming Hall of Fame.

## Referències

* 1 2 SHOZO MAKINO (JPN) 1991 Honor Swimmer. ishof.org
* ↑ «Shozo Makino Olympic Results». sports-reference.com. Arxivat de l'original el 2011-07-28. [Consulta: 11 desembre 2018].
# Silke Pielen

Silke Pielen (Nordhorn, 29 d'agost de 1955), de casada Rogatko, és una nedadora alemanya, ja retirada, especialista en esquena, que va competir sota bandera de la República Federal Alemanya durant la dècada de 1970.
El 1972 va prendre part en els Jocs Olímpics d'Estiu de Múnic, on va disputar dues proves del programa de natació. Fent equip amb Gudrun Beckmann, Vreni Eberle i Heidemarie Reineck guanyà la medalla de bronze en els 4x100 metres estils, mentre en els 100 metres esquena fou vuitena.
El 1971 i 1972 guanyà el campionat de la RFA dels 100 metres esquena.

## Referències

* ↑ Silke Pielen a Sports Reference (arxivat)
* 1 2 «Olympedia – Silke Pielen». [Consulta: 21 maig 2022].
# Stanislav Jungwirth

Stanislav Jungwirth (Prachatice, 15 d'agost de 1930 - Praga, 11 d'abril de 1986) va ser un atleta txecoslovac, especialista en curses de mig fons, que va competir durant la dècada de 1950. Era germà del també atleta Tomáš Jungwirth.
El 1952 va prendre part en els Jocs Olímpics de Hèlsinki, on quedà eliminat en semifinals en la cursa dels 1.500 metres del programa d'atletisme. Quatre anys més tard, als Jocs de Melbourne, fou sisè en els mateixa cursa.
En el seu palmarès destaca una medalla de bronze en els 1.500 metres del Campionat d'Europa d'atletisme de 1954, rere Roger Bannister i Gunnar Nielsen. Guanyà dues medalles d'or i una de bronze al Festival Mundial de la Joventut i els Estudiants. i deu campionats nacionals, tres dels 800 metres, el 1952, 1955 i 1957; quatre dels 1.500 metres, el 1952, 1953, 1954 i 1958; i tres dels 4x400 metres, el 1954, 1957 i 1958. Va millorar en nombroses ocasions els rècords nacionals dels 800 i 1.500 metres.
A finals d'octubre de 1952 va establir un nou rècord del món dels 1.000 metres, amb un temps de 2'21.2", que millorava per una dècima el temps d'Ole Åberg. Aquest registre fou vigent durant deu mesos, quan fou millorat per l'estatunidenc Mal Whitfield. El juliol 1957 va establir un nou rècord del món en els 1.500 metres amb un temps de 3'38.1", millorant el rècord establert el dia anterior per Olavi Salsola i Olavi Salonen.

## Millors marques

* 800 metres. 1'47.5" (1957)
* 1.000 metres. 2'19.1" (1956)
* 1.500 metres. 3'38.1" (1957)
* milla. 3' 59.1" (1957)

## Referències

* 1 2 Stanislav Jungwirth a Sports Reference (arxivat)
* ↑ «Berlin 2018 Statistics Handbook». european-athletics.org [Consulta: 20 juny 2020].
* ↑ «World Student Games (UIE)». [Consulta: 21 juny 2020].
* ↑ Hladík, Pavel. Mistrovství a přebory v atletice. I. dil. Muži a ženy. Království České 1907 – 1918; Československo 1919 – 1938, 1945 – 1992; Čechy a Morava 1939 – 1944. atletika.cz, 2015. Arxivat 2020-08-24 a Wayback Machine.
* ↑ Waśko, Janusz (1953-). Athletics national records evolution 1912-2012 : golden century of IAAF records. GreenArt Jacek Kardasz, 2013, p. 35 i 42. ISBN 978-83-62033-30-0.
* 1 2 IAAF World Athletics Championships. Doha 2019. Statistics Handbook. Doha: IAAF, 2019, p. 683 [Consulta: 23 maig 2020].
* ↑ «Track and Field Statistics». [Consulta: 21 juny 2020].
* ↑ «Atletika, běhy - Stanislav Jungwirth», 23-09-2015. Arxivat de l'original el 2015-09-23. [Consulta: 21 juny 2020].
# Stuart Griffing

Stuart Griffing (New Haven, 9 de novembre de 1926 - Cincinnati, 20 de desembre de 2021) fou un remer estatunidenc que va competir durant la dècada de 1940.
El 1948 va prendre part en els Jocs Olímpics de Londres, on guanyà la medalla de bronze en la prova del quatre sense timoner del programa de rem. Formà equip amb Frederick Kingsbury, Gregory Gates i Robert Perew.

## Referències

* ↑ «Stu Griffing Larsen Olympic Results». sports-reference.com. Arxivat de l'original el 18 d’abril 2020. [Consulta: 11 juny 2019].
# Stéfanos Khristópulos

Stéfanos Khristópulos (en grec Στέφανος Χριστόπουλος, Patres, 1876 – després de 1906) va ser un lluitador grec, que va prendre part en els Jocs Olímpics de 1896, a Atenes i als Jocs Intercalats de 1906.
El 1896 disputà la prova de Lluita grecoromana. En la primera ronda s'enfrontà a l'hongarès Momcsilló Tapavicza, al qual guanyà. En la posterior semifinal, contra el seu compatriota Georgios Tsitas, perdé el combat, amb la qual cosa quedà eliminat i s'hagué de conformar amb la medalla de bronze.
El 1906 disputà les proves del pes pesant de lluita grecoromana i aixecament de pes a una i dues mans. En cap d'aquestes proves aconseguí medalles.

## Referències

* 1 2 3 «Stefanos Khristopoulos Olympic Results». sports-reference.com. Arxivat de l'original el 9 de juliol 2017. [Consulta: 2 setembre 2015].
# Susan Sloan

Susan Sloan (Stettler, 5 d'abril de 1958), de casada Smith i després Kelsey, és una nedadora canandenca, ja retirada, que va competir durant la dècada de 1970.
El 1976 va prendre part en els Jocs Olímpics d'Estiu de Mont-real, on va disputar dues proves del programa de natació. Fent equip amb Robin Corsiglia, Wendy Hogg i Anne Jardin va guanyar la medalla de bronze en la prova dels 4x100 metres estils, mentre en els 100 metres papallona quedà eliminada en semifinals.
En el seu palmarès també destaquen una medalla de bronze en els 4x100 metres lliures al Campionat del Món de natació de 1978, formant equip amb Gail Amundrud, Nancy Garapick i Wendy Quirk. El 2014 fou incorporada a l'Alberta Sports Hall of Fame.

## Referències

* ↑ Susan Sloan a Sports Reference (arxivat)
* 1 2 «Olympedia – Susan Sloan». [Consulta: 23 maig 2021].
* ↑ "2014 Alberta Sports Hall of Fame inductees," The Gateway Gazette (March 3, 2014).
# Sven Johansson (piragüista)

Sven Johansson (Västervik, 10 de juny de 1912 - Estocolm, 5 d'agost de 1953) fou un piragüista suec que va competir durant la dècada de 1930.
El 1936 va prendre part en els Jocs Olímpics de Berlín on, fent parella amb Erik Bladström, guanyà la medalla d'or en la competició del K-2 plegable, 10.000 metres del programa de piragüisme. En el seu palmarès també destaca una medalla de plata al Campionat del món en aigües tranquil·les de 1938 en la mateixa prova.

## Referències

* 1 2 «Sven Johansson Olympic Results». sports-reference.com. Arxivat de l'original el 17 d’abril 2020. [Consulta: 13 maig 2019].
# Sándor Gombos

Sándor Gombos (Sombor, 4 de desembre de 1895 - Budapest, 27 de gener de 1968) fou un tirador d'esgrima hongarès que va competir durant la dècada de 1920 i 1930.
Especialista en el sabre, el 1928 va prendre part al Jocs Olímpics d'Amsterdam, on va guanyar la medalla d'or en la prova del sabre per equips del programa d'esgrima. En aquests mateixos Jocs fou cinquè en la prova de sabre individual.
En el seu palmarès també destaquen quatre medalles d'or al campionat del món d'esgrima.
El 1997 fou incorporat a l'International Jewish Sports Hall of Fame.

## Referències

* 1 2 «Sándor Gombos Olympic Results». sports-reference.com. Arxivat de l'original el 17 d'abril 2020. [Consulta: 10 juliol 2018].
* ↑ «Elected Members». International Jewish Sports Hall of Fame. [Consulta: 24 abril 2015].
# Sándor Tarics

Sándor Tarics (hongarès: Tarics Sándor) (Budapest, 23 de setembre de 1913 - San Francisco, 21 de maig de 2016) va ser un waterpolista hongarès que va competir durant les dècades de 1930 i 1940.
El 1936 va prendre part en els Jocs Olímpics de Berlín, on va guanyar la medalla d'or en la competició de waterpolo.
El 1948 fugí als Estats Units per escapar del règim comunista. Allà va realitzar investigacions en sismologia.
Després de la mort d'Attilio Pavesi, es convertí en el campió olímpic més vell. El setembre de 2013 va fer 100 anys. Va morir a San Francisco el 21 de maig de 2016 amb 102 anys.

## Referències

* 1 2 «Sándor Tarics Olympic Results». sports-reference.com. Arxivat de l'original el 21 d'agost 2011. [Consulta: 16 gener 2019].
* ↑ Cycling News, August 4 2011, 1932 Olympic champion dies, aged 100
* ↑ April Dembosky «The Olympians: Sándor Tarics, Hungary». Financial Times Magazine, 09-06-2012.
* ↑ «The oldest living Olympic champion is water polo player is Sándor Tarics». Arxivat de l'original el 2012-03-25. [Consulta: 16 gener 2019].
* ↑ Dobor, Deszo «World's oldest Olympic champion celebrates 100th birthday». International Sports Press Association, 25-09-2013 [Consulta: 25 setembre 2013]. Arxivat 2013-09-27 a Wayback Machine. «Còpia arxivada». Arxivat de l'original el 2013-09-27. [Consulta: 16 gener 2019].
* ↑ «Oldest Olympic champion Sandor Tarics, Berlin veteran, dies at 102». Reuters, 21-05-2016. [Consulta: 21 maig 2016].